ลินจา

ลินน์ ยามาดะ เดวิส (; 31 กรกฎาคม ค.ศ. 1956 – 1 มกราคม ค.ศ. 2024) หรือรู้จักกันในนาม ลินจา () เป็นเชฟชาวอเมริกัน ซึ่งเป็นที่รู้จักจากวิดีโอไวรัลบนติ๊กต็อกและยูทูป ชอร์ตส์ วิดีโอของเธอได้รับการยกย่องจากการตัดต่อวิดีโอที่รวดเร็วและมีการอ้างถึงอินเทอร์เน็ตมีมด้วย "Cooking with Lynja"  มีผู้ติดตามมากกว่า 10 ล้านคนบนยูทูป และมีผู้ติดตามมากกว่า 21 ล้านคนบนติ๊กต็อก ณ วันที่ 29 มกราคม ค.ศ. 2024

เดวิสจบการศึกษาจากสถาบันเทคโนโลยีแมสซาชูเซตส์ และโรงเรียนธุรกิจโคลัมเบีย เธอทำงานที่เอทีแอนด์ที แล็บส์ เป็นเวลา 29 ปี เธอมีความสนใจในการทำวิดีโอใน ค.ศ. 2020 เมื่อเธออายุ 63 ปี และนับตั้งแต่วิดีโอของเธอเป็นไวรัล เธอได้รับรางวัลสตรีมมี่ 3 รางวัล

 ประวัติและการทำงาน 
ลินน์ ที. ยามาดะ เกิดที่นครนิวยอร์กเมื่อวันที่ 31 กรกฎาคม ค.ศ. 1956 เป็นบุตรีของมาเบล ฟูจิซาเกะ และทาดาโอะ ยามาดะ เธอเป็นชาวอเมริกันเชื้อสายญี่ปุ่นรุ่นที่สามและเติบโตในเมืองฟอร์ตลี รัฐนิวเจอร์ซีย์

เธอเข้าเรียนที่สถาบันเทคโนโลยีแมสซาชูเซตส์ (เอ็มไอที) โดยได้รับปริญญาสาขาวิศวกรรมโยธาใน ค.ศ. 1977 ในระหว่างอยู่ที่เอ็มไอที เธอเป็นประธานหนังสือพิมพ์เดอะเทค หลังจากสำเร็จการศึกษา เธอทำงานเกี่ยวกับการตรวจสอบอาคารของรัฐบาลกลาง เธอได้รับปริญญาด้านสาธารณสุขและการบริหารธุรกิจจากโรงเรียนธุรกิจโคลัมเบีย

เดวิสทำงานที่ เอทีแอนด์ที แล็บส์ เป็นเวลา 29 ปี ในตำแหน่งผู้จัดการโครงการและวิศวกรระบบ

 วิดีโอติ๊กต็อก 
เดวิสเริ่มสร้างวิดีโอบน ติ๊กต็อก ใน ค.ศ. 2020 เมื่อเธออายุ 63 ปี แนวคิดสำหรับวิดีโอมาจาก ทิม เดวิส ลูกชายคนเล็กของเธอ ผู้ซึ่งกำลังฝึกฝนทักษะการตัดต่อวิดีโอในช่วงล็อกดาวน์ของการระบาดทั่วของโควิด-19 ในเดือนมีนาคม ค.ศ. 2020 เขาช่วยถ่ายและตัดต่อวิดีโอ "Cooking with Lynja" แต่ละวิดีโอตั้งแต่ ค.ศ. 2020 วิดีโอดังกล่าวได้รับการยกย่องจาก ไวซ์ สำหรับสูตรอาหารที่เรียบง่าย เทคนิคการตัดต่อที่ชาญฉลาด และสไตล์การเขียนบท วิดีโอยังอ้างอิงถึงมีมไวรัล รวมถึงเทรนด์ กริเมซ เชค ด้วย ใน ค.ศ. 2021 "Cooking with Lynja" ได้รับรางวัล "การตัดต่อยอดเยี่ยม" ในงานรางวัลสตรีมมี่ครั้งที่ 11 ปีต่อมา "Cooking with Lynja" ได้รับรางวัล "อาหารยอดเยื่ยม" และ "การตัดต่อยอดเยื่ยม" ในงานรางวัลสตรีมมี่ครั้งที่ 12 ใน ค.ศ. 2022 เดวิสได้เซ็นสัญญากับ WME และติดอันดับรายชื่อผู้สร้าง 50 อันดับแรกของ ฟอบส์

เธอร่วมมือกับ นิก ดีโจวันนี อยู่บ่อยครั้ง รวมถึงวิดีโอในเดือนพฤศจิกายน ค.ศ. 2021 ซึ่งพวกเขาทำลายสถิติโลกสำหรับการทำเค้กป๊อปที่ใหญ่ที่สุดในโลก ด้วยน้ำหนัก  เธอทำลายสถิติอื่น ๆ อีกหลายรายการร่วมกับ ดิจิโอวานนี รวมถึงนักเก็ตไก่ที่ใหญ่ที่สุดในโลก ซึ่งมีน้ำหนัก  และซูชิโรลที่ใหญ่ที่สุดในโลก ซึ่งวัดขนาดเส้นผ่านศูนย์กลางได้  ใน ค.ศ. 2023 เธอได้รับการเสนอให้อยู่ในรายชื่อ "50 มากกว่า 50" ของ ฟอบส์ แฟน ๆ ของเธอถูกเรียกว่า "เต่าลินจา" ซึ่งเป็นการเล่นสำนวนเกี่ยวกับเต่านินจา

 การเจ็บป่วยและการเสียชีวิต 
ใน ค.ศ. 2019 เดวิสได้รับการวินิจฉัยว่าเป็นมะเร็งลำคอ ซึ่งทำให้เสียงของเธอเปลี่ยนไป เดวิสเปรียบเสียงใหม่ของเธอเหมือนกับเสียงของมาร์จ ซิมป์สัน ใน ค.ศ. 2021 เธอประกาศว่าเธอได้รับการวินิจฉัยว่าเป็นมะเร็งหลอดอาหาร ต่อมาเธอได้ทำวิดีโอชื่อ "Cookies for Cancer" (คุกกี้สำหรับโรคมะเร็ง) เพื่อเฉลิมฉลองการรักษาโรคมะเร็งของเธอจนหายดี แต่มะเร็งกลับมาอีกใน ค.ศ. 2023 และเธอเสียชีวิตจากโรคแทรกซ้อนที่ศูนย์การแพทย์ริเวอร์วิว ในเมืองเรดแบงก์ รัฐนิวเจอร์ซีย์ เมื่อวันที่ 1 มกราคม ค.ศ. 2024 สิริอายุ 67 ปี งานศพส่วนตัว ซึ่งมีเพื่อนสนิทและสมาชิกในครอบครัวของเธอเข้าร่วม จัดขึ้นเมื่อวันที่ 9 มกราคม สามวันก่อนที่ลูกชายของเธอจะประกาศการเสียชีวิตของเธอบนโซเชียลมีเดียบนโพสต์ที่เขาแชร์รูปภาพและความทรงจำเกี่ยวกับชีวิตของเธอ ต่อมาในวันนั้น นิก ดิโจวันนี ได้ทำวิดีโออำลาเพื่อเป็นเกียรติแก่ลินจา โดยนำเสนอความทรงจำที่เขาชื่นชอบที่สุดในการได้อยู่กับเธอ

 ชีวิตส่วนตัว 
เดวิสอาศัยอยู่ในเมืองโฮล์มเดล รัฐนิวเจอร์ซีย์ เธอแต่งงานกับ แฮงค์ สไตน์เบิร์ก มีลูกสาว 2 คน และหย่าร้างกันในเวลาต่อมา หลังจากการหย่าร้าง เธอแต่งงานอีกครั้งกับ คีธ เดวิส และมีลูกชาย 2 คน ได้แก่ ฌอน เดวิส นักฟุตบอลอาชีพ และ ทิม เดวิส บรรณาธิการของ "Cooking with Lynja"

 รางวัลและการเข้าชิง 
+ปีรายการหมวดหมู่ผล2021รางวัลสตรีมมี่ ครั้งที่ 11 การตัดต่อ อาหาร2022รางวัลสตรีมมี่ ครั้งที่ 12 การตัดต่อ อาหาร2023รางวัลสตรีมมี่ ครั้งที่ 13 การตัดต่อ อาหาร

 อ้างอิง 

 แหล่งข้อมูลอื่น 

หมวดหมู่:บุคคลที่เกิดในปี พ.ศ. 2499
หมวดหมู่:บุคคลที่เสียชีวิตในปี พ.ศ. 2567
หมวดหมู่:ชาวอเมริกันเชื้อสายญี่ปุ่น
หมวดหมู่:เสียชีวิตจากมะเร็งหลอดอาหาร
หมวดหมู่:ศิษย์เก่าจากสถาบันเทคโนโลยีแมสซาชูเซตส์
หมวดหมู่:บุคคลจากนครนิวยอร์ก
หมวดหมู่:บุคคลจากรัฐนิวเจอร์ซีย์
หมวดหมู่:ยูทูบเบอร์ชาวอเมริกัน